
              eMoviX v0.8.0rc2 <http://movix.sf.net/>
          Szerző:  Roberto De Leo <peggish@users.sf.net>
          Fordító: Bárány Balázs <balazs@tud.at>
                   2004-08-10

  Mi ez?
  ------

  Az eMoviX egy kis Linux CD disztribúció olyan szoftverrel, amely a CD-ről
  indítva automatikusan lejátssza a CD-n található videó és hang fájlokat.
  Minden, az MPlayer által támogatott formátum, elsősorban DivX és XviD, de
  a legtöbb AVI, Quicktime, WMV, ASF, FLI és még néhány lejászható.
  Ha alcímeket raksz a film mellé (pl. film.avi és film.sub), akkor azok
  automatikusan megjelennek a lejátszás közben.

  Szóval ha a CD-re írod az eMoviXot és a filmet, akkor az nem csak a filmet,
  hanem a számítógép indításához és a szoftver lejátszásához szükséges 
  szoftvert is tartalmazni fogja, és a filmet olyan gépen is le tudod játszani,
  amelyiken nincs operációs rendszer (vagy nem a megfelelő ;-), legalábbis ha a
  Linux támogatja a gép hardverét.

  Persze a CD továbbra is olvasható és lejátszható lesz minden más operációs
  rendszeren; az egyetlen dolog, amit elvesztesz, kb. 8 megabájt, ami az
  eMoviX-nak kell.

  Ez hogy működik?
  ----------------

  Az eMoviX létező szoftverekből van összerakva:

  syslinux v2.10       <syslinux.zytor.com>   hogy a CD elinduljon
  mplayer v0.92        <www.mplayerhq.hu>     a filmek lejátszásához
  alsa v1.0.5          <www.alsa-project.org> a hangkártya meghajtó
  busybox v1.0rc1      <www.busybox.net>      a rendszer-programok
  linux kernel v2.4.25 <www.kernel.org>       hogy az egész működjön

  Az én dolgom már csak az volt, hogy ezeket összerakjam :-)

  Az eMoviX már nem az eredeti Slackware rendszeren alapul, amivel indult.
  Most egy movix-builder nevű mechanizmus rakja össze, amit Bárány Balázs
  talált ki. Egy Debian GNU/Linux alapú User Mode Linux virtuális gép fordítja
  le és építí össze a szükséges szoftvert.

  Ha még nem ismered a User Mode Linuxot, ezeken a címeken nézelődhetsz:
    http://user-mode-linux.sourceforge.net/
    http://usermodelinux.org/

  Az új építő rendszer a következő előnyökkel rendelkezik a régebbihez képest:

  1. az eMoviX fejlesztése teljesen független a fejlesztő által preferált
     Linux disztribúciótól
  2. nagyon könnyű újabb szoftver-csomagokat integrálni, mert néhány
     paranccsal teljesen újra lehet építeni az egész rendszert
  3. elég könnyen lehet teljesen a saját szükségletekre és hardverre szabott
     eMoviX verziót építeni

  Ha érdekel a movix-builder rendszer, légy szíves, olvasd el ezt a readme
  fájlt: http://tud.at/bb/download/movix-build/readme

  Ugyanonnan lehet letölteni a szükséges fájlokat. 

  Figyelem, a movix-builder rendszer (meg egyáltalán az User Mode Linux) csak
  gyakorlott Linux-fölhasználók által kezelhető. Nemigen tudunk benne támo-
  gatni időhiány miatt, úgyhogy főleg csak a saját tudásodra tudsz támaszkodni.

  Ha csak Windowsod van Linux helyett, de használni szeretnéd a
  movix-buildert, akkor a Cooperative Linux lehet az, amit keresel: 
  http://www.colinux.org/ . Ez hasonlít az User Mode Linuxra, de Windows alatt
  fut. Légy szíves, ne hozzánk fordulj segítségért, mert mi nem használunk
  Windowst. Persze örülünk, ha a felhasználók küldenek dokumentációt.

  Dokumentáció
  ------------

  Eddig nemigen volt időm dokumentációt írni az egészről, úgyhogy ebben a
  fájlban van majdnem minden hozzáférhető információ. Remélhetőleg később lesz
  időm. A CD indító parancssora is tartalmaz rövid emlékeztetőket az eMoviX
  használatáról.
  
  Szükség van:
  ------------

  --> szoftverre:

  Az egyetlen dolog, amire szükséged van, egy CD író szoftver, amivel lehet
  indítható ISO image-t csinálni és CD-re írni.

  Linuxon, Windowson és sok más operációs rendszeren is működik az mkisofs és a
  cdrecord program, amiket innen lehet letölteni:

    ftp://ftp.berlios.de/pub/cdrecord/

  A MoviX_Win32_Script.zip fájl, amit Cristophe Paris állított össze,
  tartalmazza az mkisofs.exe és cdrecord.exe működő példányait. Ezt a fájlt
  a MoviX projekt szokásos helyéről lehet letölteni:

    http://sourceforge.net/project/showfiles.php?group_id=61561.

  Hasznos .bat parancsfájlok is vannak a zip fájlban, amiket Christophe írt, és
  amikkel M$ felhasználók könnyebben tudják használni az mkisofs-t és a
  cdrecord-ot. Köszönet illeti Christophe-t a fájlok közzétételéért!

      WINDOWS FÖLHASZNÁLÓK:
      Két új program teszi lehetővé a Windows-fölhasználóknak, hogy barátságos
      grafikus felület segítségével tudjanak eMoviX image-eket csinálni:

      - eMoviX-0.8.0rc1_Setup.exe - írta Clovis Sena (csena2k2@users.sf.net)
        Ezt a szokásos MoviX letöltési oldalon lehet megtalálni.

      - MovixISOCreator033-setup.exe - írta Kangur (movixisocreator@o2.pl)
      Ezt a http://www.movixisocreator.prv.pl/ oldalról lehet letölteni.

  --> hardverre:

  PROCESSZOR
  Csak az x86 kompatibilisek vannak támogatva, és csak i586-tal kezdődően.

  RAM
  A kísérleteim eredménye az, hogy 36 MB memóriával minden eMoviX funkció
  működik. Vannak dolgok (pl. MPEG lejátszás), amikhez 32 MB is elég, de ez
  a hardveredtől és a CD-re írt média fájltól is függ.

  EGÉR
  Az eMoviX-hoz nem kell egér.

  KONTROLLER
  Általában minden IDE és SCSI-kontroller, amit a 2.4.25-ös kernel támogat, 
  működik.
  Ha a tied nem, légy szíves, szólj a sourceforge-os fórumban.

  GRAFIKUS KÁRTYÁK
  Nehéz megmondani, hogy milyen kártyával működik az eMoviX, és milyennel nem. 
  Ezek a márkák általában működnek:

    Matrox
    Ati
    NVidia
    Intel
    3Dfx
    Sis
    S3
    Trident
    VIA

  Valószínű, hogy a legtöbb grafikus kártya működni fog.
  Azt tervezem, hogy a movix honlapra nemsokára fölrakok egy grafikus-kártya-
  adatbankot, és ha a olyan kártyát találsz, ami ezen a listán nincs rajta, de
  működik, légy szíves, ezt hozd a tudomásomra. Persze akkor is, ha nem működne.

  Egyébként ha az "aa" indítócímkét használod, akkor az eMoviX akármilyen
  kártyán le tud játszani. Igaz, ehhez szövegbe kell átváltoztatnia a képet, de
  legalább működik! :-) (Messziről nézd, akkor jobban látszik a kép.)

  TV-HEZ KAPCSOLHATÓ GRAFIKUS KÁRTYÁK
  Sokféle ATI, Matrox, NVidia, S3 Savage és SiS kártya TV-kimenetét támogatja 
  az eMoviX. 
  
  - ATI kártyák: általában automatikusan bekapcsolják a TV-kimenetet, ha az 
      a gép bekapcsolásakor már össze van kötve a TV-vel.

  - Matrox G400: Indítsd a gépet a TV indítócímkével.

  - Matrox G450 és G550: Indítsd a gépet a TV indítócímkével. A kép a TV-n fog
      megjelenni, a kábelt a kártya második kimenetébe kell dugni.

  - NVidia: Indítsd a gépet a TV indítócímkével.

  - S3 Savage: Indítsd a gépet a TV indítócímkével. A számítógép képernyője üres
      lesz, csak a TV-n lesz kép. A film végén visszakaphatod a képernyőt a
      következő parancsok egyikével: "s3switch lcd" vagy "s3switch crt".
      (lcd, ha folyadékkristályos kijelződ, crt, ha hagyományos képernyőd van.)

  - SiS: Ezt eddig csak laptopokon teszteltük. Akármilyen indítócímkét
      használhatsz, a billentyűzet segítségével lehet a TV-kimenetre
      kapcsolni.

  - CastleRock: ha a TV már be van dugva a kártyába a gép bekapcsolásakor,
      akkor automatikusan aktiválódik.

  HANGKÁRTYÁK
  Az eMoviX az ALSA meghajtókat használja. 
  Egy, az összes támogatott hangkártyát részletesen leíró lista az ALSA projekt
  honlapján található:
    http://www.alsa-project.org/

  ETHERNET KÁRTYÁK
  Az eMoviX nem támogatja a hálózatot.

  TÁVIRÁNYÍTÓK
  Az eMoviX jelenleg a következő távirányítókat támogatja:
    Hauppauge TV távirányító
    Hauppauge soros távirányító
    Logitech soros távirányító
    Pinnacle soros távirányító

  Ha a távirányítót használni akarod, akkor a REMOTE=<név> indítócímkét kell
  használnod, a <név> a következők egyike:
  'hauppauge' - TV-kártyába csatlakoztatott infravörös szenzor
  'hauppauge2' - Hauppauge PVR távirányító, szenzor a soros porton
  'haupserial' - régi Hauppauge távirányító, szenzor a soros porton
  'haupsir' - régi Hauppauge távirányító, notebook beépített infravörös
                 szenzorja (port 2f8, IRQ 3)
  'logitech' - Logitech Value Infrared Remote Control
  'pctv' - PCTV távirányító, szenzor a soros porton
  'abit' - AU10 hangkártya
  
  Ha más távirányítóhoz szeretnél támogatást, írj egy üzenetet a MoviX
  fórumba, vagy ha magad meg tudod csinálni, az angol README fájlban van több
  információ erről.

  Támogatott hang/videó formátumok
  --------------------------------

  Nem vagyok szakértő ebben a témában, tehát nem tudok nagyon pontos adatokkal
  szolgálni.
  Csak azt tudom, hogy a legtöbb DivX/XviD fájl, és általában a legtöbb AVI,
  MPEG, QuickTime, ASF, WMV fájl lejátszható. A videó fájlokon kívül minden
  MP3 és Ogg Vorbis fájl is lejátszható.

  Ha egy fájlodat nem játszaná le az eMoviX, légy szíves, szólj a fórumban.

  Szükséges hely a CD-n
  ---------------------

  Az eMoviX alaprendszer a legtöbb, a lejátszáshoz szükséges hardvert
  támogatja, és kb. 8,5 megabájtot foglal el a CD-n a hang és videó fájlok
  mellett. Ha szerencséd van, 710 megabájtot rá tudsz írni egy 700 megás
  írható CD-re "overburn" módban, de ez nincs garantálva. Ha lehet, inkább
  tömörítsd a filmet 693 megabájtra vagy kevesebbre, hogy kényelmesen ráférjen
  mellé az eMoviX.
  Van egy "mini" rendszer (kb. 8 mega), ami nem támogat ASCIIArt és SDL videó
  kimenetet, infravörös távirányítókat, bináris codeceket és CDParanoiás hang
  CD lejátszást. 
  Ha DXR DVB kártyád vagy régi SCSI vezérlőd van, és használni akarod őket,
  akkor a "full" eMoviX rendszerre (kb. 9 mb) van szükséged. 
  Mindkét verziót itt találod: http://tud.at/bb/download/movix/ ,
  alszótárakban, amik így vannak elnevezve: "emovix-<rendszer>-<dátum>", a
  <rendszer> lehet "mini", "normal" vagy "full". Legegyszerűbb, ha letöltöd
  mind a három fájlt a kívánt szótárból, és fölülírod velük az eredeti eMoviX
  fájlokat. Vagy, ha minden CD-nél külön el akarod dönteni, hogy melyik
  rendszert használja, akkor ne írd fölül az eredeti fájlokat (initrd.gz,
  isolinux.cfg, kernel/vmlinuz a $prefix/share/emovix/isolinux szótárban),
  hanem nevezd el a letöltött fájlokat így: "név.<rendszer>", tehát pl.
  vmlinuz.full vagy isolinux.cfg.mini. Ezután a mkmovixiso
  "--distro=<rendszer>" kapcsolójával döntheted el, hogy melyik rendszer kerül
  a CD-re.

  Telepítés (unix-szerű rendszeren)
  ---------------------------------

  A 0.6pre2 verzió óta a csomag telepítése az autoconf segítségével történik,
  tehát a telepítés annyi, hogy szétszeded a tar-fájlt, belemész cd-vel az
  újonnan létrehozott szótárba, és beírod a hagyományos parancsokat:
  
     ./configure
     make
     make install
   
  Ettől a "mkmovixiso", "movix-conf" és "movix-version" parancsok a
  /usr/local/bin szótárba kerülnek, és az eMoviX adatfájlok az
  /usr/local/share/emovix szótárba.

  Ha ez számodra érthetetlen, vagy kézzel akarsz ISO image-t csinálni, akkor
  felejtsd el az eddigi telepítési útmutatót, és olvass tovább.

  K3B és az eMoviX
  ----------------

  [2004-08-10: mostanában a K3B aktuális verziója nem működik az aktuális
  eMoviX verziókkal.]
  Sok felhasználó kívánságára a K3B CD-író program aktuális verziója már
  támogatja az eMoviX-ot! Ez azt jelenti, hogy ha installálod a K3B-t, akkor
  kényelmes CD író programmal könnyedén csinálhatsz eMoviX CD-ket. Ebben az
  esetben kihagyhatod a három alábbi CD írási lehetőség elolvasását.
  
  Indítható ISO image készítése saját film és hang fájlokkal
  ----------------------------------------------------------

  WINDOWS FÖLHASZNÁLÓK: 
  A már említett két grafikus felülettel a legegyszerűbb eMoviX image-et
  csinálni.

  Ha viszont szereted a parancssort, akkor használhatod Christophe Paris
  MoviX_Win32_Script.zip csomagját, amit a MoviX letöltési oldalán találsz.
  Ebben az esetben a "régi eljárást" kövesd.

  *** Új eljárás (Windows fölhasználó: csak akkor, ha installáltad a cygwint)

  Hogy minél egyszerűbben tudjál indítható ISO image-t csinálni, van a csomagban
  egy "mkmovixiso" nevű perl-szkript. 
  Általában a következő paranccsal tudsz ISO-t csinálni, ami pl. a file1 és a
  file2 fájlokat és a dir szótárat fogja tartalmazni:

     mkmovixiso -t "A CD címe" -o /tmp/movix.iso file1 file2 dir

  Esetleg akarsz lejátszólistát is rakni a CD-re, ha egynél több fájl van rajta,
  és adott sorrendben akarod lejátszani őket. Ehhez olvasd el lejjebb a
  "Lejátszólisták" bekezdést.

  A mkmovixiso paramétereiről a "mkmovixiso -h" paranccsal kapsz információt.

  Ha mindig ugyanabba a fájlba akarod rakni az ISO-t, vagy mindig ugyanazokat a
  paramétereket akarod használni, akkor nem kell mindig megadnod őket a
  parancssorban, hanem beírhatod őket az .mkmovixisorc fájlba a home
  szótáradban. 
  Itt egy példa:

# <--------- .mkmovixisorc példa

# az én .mkmovixisorc fájlom
# Az összes #-el kezdődő sor megjegyzés.

# Hova kerüljön a létrehozott ISO fájl
output-file=/tmp/movix.iso

# Alapértelmezett indítócímke
boot-label=MoviX

# Alapértelmezett alcím-betűkészlet (a polish tartalmazza a magyar ékezetes
# betűket is)
subtitleFonts=polish

# Plusz paraméterek az mkisofs-nek
extra-mkisofs-options=-J

### Paraméterek, amiket az MPlayer kap meg

# plusz paraméterek az mplayer-nek
extra-mplayer-options=-double -aspect 4:3 -flip

# olyan paraméterek, amiket semmiképpen nem kap meg az mplayer
unwanted-mplayer-options=-fs -zoom

# Lejátszás ötször (0 = végtelen lejátszás)
loop=5

# Ne kapcsolódjon be a DMA használata
# (ha a gép esetleg lefagy indulás közben)
dma=n

# Lejátszás véletlenszerű sorrendben
random=y

# Gép újraindítása a lejátszás végén
reboot=y

# Gép kikapcsolása a lejátszás végén
# shut=y

# A CD kidobása a lejátszás végén
eject=y

# A temporális szótár automatikus törlése
auto-delete=y

# ---------> A .mkmovixisorc példa-fájl vége

  *** Régi stílus (Windows felhasználóknak, akik hajlandóak az mkisofs-t
  használni, a cygwin telepítése nélkül)

  Ha a régi jó eljárás jobban tetszik, csináld valahogy így:

  0. csinálj valahol, mondjuk a "utils" szótáradban, egy új, pl. "emovix" nevűt;
  1. a src\isolinux és src\movix szótárakat másold át az új szótárba;
  2. ha vannak feliratfájljaid és akarod őket látni, csinálj egy "mplayer"
     nevű szótárt az "emovix"-ban, abban pedig egy "font" szótárt, és ebbe
     másold át a kedvenc karakterkészletedet az mplayer-fonts szótárból.
     (Ezután a "font" szótárban néhány .raw kiterjeszésű és egy font.desc nevű
     fájl lesz.)
  3. másold át az összes kívánt hang- és videó-fájlt az emovix szótárba;
  4. hívd ezt meg: "sh mkmovixiso.sh", ha Unix alatt dolgozol, vagy
     "mkmovixiso.bat", ha Windows alatt vagy; a /tmp/movix.iso vagy a
     C:\temp\movix.iso létesül.
     Ne felejtsd el a '-V "Film"' szöveget megszerkeszteni a meghívás előtt a
     megfelelő szkriptben, ha más címet akarsz a CD-nek adni.

  Szólj, ha hibát találsz ebben az eljárásban :-)

  *** Nem akarok mkisofs-t használni!

  Windows-fölhasználók, akik utálják az mkisofs-t, ennek ellenére csinálhatnak
  indítható eMoviX CD-ket, ha követik a nagyon találékony Hakan Atac
  útmutatóját:

  0. töltsd le az eMoviX bootolható floppy image-et;
  1. indítsd el a Nero-t;
  2. csukd be a varázslót (nincs "bootolható" opciója);
  3. a bal oldali választékból válaszd ki a "CD-ROM (boot)" opciót, ezáltal a
     boot részhez kerülsz;
  4. "disk image"-ként add meg a letöltött floppy-image-et;
  5. a szakértő beállításban válaszd ki: "Kind of Emulation" = "No emulation";
  6. rakd az "isolinux" szótárat a CD gyökérkönyvtárába.
     FONTOS: ha feliratokat akarsz használni, akkor a kedvenc betűkészletedet,
     pl. a magyar nyelvet is támogató lengyel betűkészletet az eMoviX csomag 
     mplayer-fonts\polish szótárából, rakd a CD-re \mplayer\font néven.
  7. rakd a hang- vagy videó-fájljaidat a CD gyökérkönyvtárába (alszótárakba
     csak hangfájlokat rakhatsz!)
  8. ha azt akarod, hogy az eMoviX megszabott sorrendben játssza le a
     fájlokat, akkor rakj egy vagy több lejátszólistát (playlist) a "movix"
     szótárba. Az eMoviX a "movix" nevűt fogja lejátszani, ha van ilyen.
  9. írd ki a CD-t!

  Köszönet illeti Hakan Atac-ot a Nero-s CD írási útmutatóért.

  MultiSession
  ------------

  Ha új "session"-t akarsz adni egy eMoviX-CD-hez, olvasd el a doksit itt:
  http://advancemame.sourceforge.net/doc-advcd.html
  (5-7. rész).
  Vigyázat: a Nero-val nehéz eMoviX multisession CD-t írni, mert nem ismeri a
  Rock-Ridge CD formátumot, szóval tényleg olvasd el a dokumentációt.

  Megjegyzés: egy fölhasználó ajánlotta a WinImage vagy WinISO nevű program
  használatát indítható ISO fájl készítéséhez Windows alatt. Nem volt alkalmam
  ezt kipróbálni, szóval légy szíves, írj nekem, ha működik!

  Használat
  ---------

  Ha megvan az ISO image-ed, akkor pl. ezzel a parancssal tudod CD-re írni:

     cdrecord dev=0,0 -v -eject /tmp/movix.iso

  (vagy használj akármilyen CD író programot, amelyik ISO-kat tud CD-re írni).

  Indítsd újra a gépedet az új CD-ről; ha minden rendben volt, nemsokára az
  eMoviX elindul és lejátssza a fájljaidat.

  Indítócímkék
  ------------

  Sok különböző grafikus kártya van, az mplayer is többféle grafikus meghajtót
  tartalmaz, és nem minden kombináció működik tökéletesen együtt.

  A movix.pl szkript automatikusan megpróbálja a legjobb beállítást kitalálni,
  úgyhogy általában nem kell semmit beadnod az indító prompton.

  De ha esetleg elégedetlen vagy a lejátszás minőségével, másik indítócímke
  beadásával kényszerítheted az eMoviX-ot, hogy egy bizonyos meghajtót
  használjon:

     Címke       Leírás

     MoviX    -  Az alapértelmezett címke (tehát nem kell beadni) automatikusan
   (alapért.)    megpróbálja kiválasztani a legjobb meghajtót a grafikus
                 kártyádhoz.

      sdl     -  Nagyon jó felirat-rajzolás, de nem a legjobb képminőség.

     vesa     -  A "vesa" meghajtó a legtöbb grafikus kártyával működik.

     vesaFB   -  Az általános VESA kép-puffer (framebuffer) meghajtó használata.
                 (800*600-as fölbontás)

    vesaFB640
    vesaFB800
   vesaFB1024 - mint a vesaFB, de más fölbontással: 
   vesaFB1280       640*480, 800*600, 1024*768, 1280*1024, 1400*1050
   vesaFB1400


      FB      -  A kártyádhoz tartozó külön framebuffer meghajtó használata,
                 ha létezik ilyen. (Pl. Matrox)

      aa      -  Szöveges módú film lejátszás ;-)

     aa1024   -  Szöveges mód, 1024x768 képernyő-fölbontással.

     aa1280   -  Szöveges mód, 1280x1024 képernyő-fölbontással.
                 (Ezeknek legalább gigahertzes processzor kell!)

      TV      -  Ha lehet, bekapcsolja a grafikus kártya TV kimenetét

Van még két hasznos címke, amiket akkor használhatsz, ha bennfelejtetted a
CD-t a gépben:

    hd        - indítás merevlemezről
    floppy    - indítás floppy lemezről

Christophe Paris-nak köszönhető ez az ötlet, naponta többször használom!

  Indító kapcsolók
  ----------------

  Megadhatsz néhány kapcsolót az indulásnál, hogy megváltoztasd a movix.pl
  viselkedését:

            Kapcsoló   Értékek    Eredmény

              SLOW       y,n      A movix magától lelassítja a CD-lejátszót,
                                  hogy az csöndesebb legyen. Ha a lejátszód
                                  ettől furcsán viselkedik, akkor ezzel
                                  kikapcsolhatod a lelassítást.

              ACCEL      sw,no    Szoftveres nagyítás kikényszerítése, vagy a
                                  nagyítás letiltása. Ha lassúnak tűnik a
                                  lejátszás, kipróbálhatod az "ACCEL=no"
                                  kapcsolót, hogy meggyorsítsd (de ekkor a
                                  film nem lesz egész képernyőre nagyítva).

              VO_DRIVER  <driver> vo (videó output) meghajtó kikényszerítése
                                  (először olvasd el az MPlayer dokumentációt!)

              MP_OPTIONS <opts>   mplayer kapcsolók hozzáadása (lásd följebb!)

              LIST       <list>   "list" lejátszólista (playlist) használata.

              DMA        y,n      Próbálkozz a "DMA=n" kapcsolóval, ha a
                                  rendszered lefagy az indulás közben, amikor
                                  hozzányúl a CD olvasóhoz.

              SHUT       y,n      PC kikapcsolása a lejátszás után.
                  Ez nagyon hasznos, ha elalszol a film közben ;-)

              REBOOT     y,n      PC újraindítása a lejátszás után.

              LOOP       <N>      Ismétlés N-szer. "LOOP=0" => végtelenszer

              RANDOM     y,n      Lejátszás véletlenszerű sorrendben.

              REGION   <region>   Egy ezek közül: NTSC, NTSC-J, PAL, PAL-B,
                                  PAL-M, PAL-NC, PAL-60, PAL-M60 or SECAM.
                                  Általában a grafikus kártyának meg kell
                                  mondani, hogy milyen jelet küldjön a TV-nek
                                  (ATI kártyáknak általában nem).

              AUDIO      <N>      Hangkártya kiválasztása. 0: alapértelmezett
                                  vagy egyetlen hangkártya, 1, 2, 3 stb. ha
                                  ilyen sok kártyád van.

              SCSI     <modul>    Az eMoviX mindenképpen betölti az megadott
                                  SCSI modult. (pl. "SCSI=tmscsim")

Példa: ha az alapértelmezett indító-címkét akarod használni, de a sleepy.asx
lejátszási listával, és utána kikapcsoltatni a gépet, és nem akarod
lelassítani a CD-ROM olvasót, hogy kellemesen doromboljon, akkor a következő
indítási parancssort adod be:

boot: MoviX LIST=sleepy.asx SLOW=n SHUT=y

Vigyázat, az angol billentyűzetkiosztás van érvényben, ha nem külön magyar
kiosztással (--keyboard=hu) írtad ki a CD-t.

Ebben az esetben:
/ => -    - => ü    < => ,    > => .    : => É    = => ó


  QuickTime, ASF, WMV, RP fájlok lejátszása
  -----------------------------------------

  Az ilyen fájlok lejátszásához az MPlayernek néhány külön DLL fájlra 
  van szüksége. Ezek sok helyet foglalnak el, ezért az eMovix- alapcsomagba nem
  raktam be őket. Ha ilyen filmeket akarsz lejátszani, akkor le kell töltened a
  megfelejő fájlokat innen:

    - Win32 codecek (asf, wmv)
      http://www1.mplayerhq.hu/MPlayer/releases/codecs/win32codecs.tar.bz2
    - QuickTime6 DLL-ek
      http://www1.mplayerhq.hu/MPlayer/releases/codecs/qt6dlls.tar.bz2
    - RealPlayer9 codecek
      http://www1.mplayerhq.hu/MPlayer/releases/codecs/rp9codecs.tar.bz2
    - RealPlayer Win32 codecek
      http://www1.mplayerhq.hu/MPlayer/releases/codecs/rp9win32codecs.tar.bz2
    - XAnim DLL-ek
      http://www1.mplayerhq.hu/MPlayer/releases/codecs/xanimdlls.tar.bz2

  Ezt kell tenned, hogy az eMoviX ismerje a fájlokat:

  1. töltsd le a szükséges fájlokat.

  2. létesíts egy "win32" nevű szótárat a $prefix/share/emovix/ szótárban
     (alapértelmezésként a $prefix a /usr/local/share szótár)

  3. rakd a szétszedetlen .bz2 fájlt/fájlokat az új win32 szótárba (ne szedd
     szét őket, azt az eMoviX megcsinálja)

  4. amikor ilyen pl. QuickTime filmeket raksz az eMoviX CD-re, használd a
     "--hasQT" kapcsolót az mkmovixiso parancsodban.
     A többi "--hasXX" kapcsolót a "mkmovixiso -h" mondja meg.

  QUICKTIME HIBA: egy MPlayer hiba miatt a program kiszáll, amikor megpróbálja
  lejátszani a második fájlt, ezért amíg ez a probléma fennáll, nincs sok
  értelme egynél több QuickTime fájlt rakni az eMoviX CD-re.

  MPlayer menü
  ------------

  Az MPlayer új menü-funkcióját könnyedén használhatod az eMoviX-on, például a
  videók között ugrálhatsz vagy lejátszólistát válthatsz vele: 
  Várj, amíg betöltődik az MPlayer, és nyomd meg az "m" gombot, ami
  megjelenteti a menüt.

  A többi billentyűzetparancs az MPlayer honlapján található.
  A legfontosabb parancsokat az indító parancssorból is le lehet kérdezni.

  Ha csak egy videó fájl van a CD-n, akkor az eMoviX a lejátszás első percében
  rövid bevezetőt mutat meg a film alján. Ezt az mkmovixiso --nosubhelp
  kapcsolójával lehet elkerülni.

  Más fájlok lejátszása a lejátszás végén
  ---------------------------------------

  Amikor az eMoviX kész van a CD-n található filmek lejátszásával, a más CD-t,
  vagy Video CD-t, DVD-t és hang CD-t is le tudsz játszani. Egyszerűen rakd be
  az új CD-t, és válaszd ki a megfelelő parancsot az automatikusan megjelenő
  menüből.

  *** FONTOS DVD INFORMÁCIÓ ***
  Sajnos a DVD lemezeken használt CSS (content scrambling system) dekódolása
  jogi szempontból nem teljesen egyértelmű. Ezért az eMoviX csak akkor tud
  kódolt DVD-ket olvasni (a legtöbb ilyen), ha *te* a saját felelősségedre
  berakod a libdvdcss.so nevű programkönyvtárat a saját eMoviX példányodba.

  A libdvdcss programkönyvtár egy olyan algoritmust használ, ami az új EU-s
  szerzői jogi törvény szerint másolásvédelem engedély nélküli föltörésének
  minősül. Ezért először ellenőrizd, hogy az állam, amiben élsz, engedélyezi-e
  ezt.

  Mivel az USA-ban már olyan embereket is bepereltek, akik csak azt az
  információt terjesztették, hogy hol lehet ilyen szoftvert letölteni, itt nem
  adhatunk meg címet. 
  Ehelyett keress a kedvenc keresőddel egy "libdvdcss-1.2.6-1.i386.rpm" fájlt
  és másold a $prefix/emovix/movix szótárba, ha az mkmovixiso szkriptet
  használod, vagy a src/movix szótárba, ha nem.

  Miután bemásoltad, ne felejtsd el az mkmovixiso -css kapcsolóját használni,
  amikor eMoviX CD-t írsz.
  
  *****************************
  
  Sokkal több beállítási és lejátszási lehetőséget kapsz, ha visszamész a
  MoviX honlapra, és letöltöd az aktuális MoviX vagy MoviX2 verziót! (Ezek
  viszont nem arra valók, hogy filmes CD-re írd őket.)

  Ha túl csöndes a hang, vagy egyáltalán nincs
  --------------------------------------------

  Először próbáld meg a lejátszás közben a "0" gombbal följebb vinni a
  hangerőt (a 9 viszi le). 
  Ha ez nem elég, a következővel próbálkozhatsz (persze csak ha az eMoviX
  fölismerte a hangkártyádat):
  Állítsd meg a lejátszást a "q" gombbal és hagyd el a menüt a Kiszállás =>
  Unix parancssor menüpont segítségével, az ALT+F2 kombinációval válts át a
  hang-mixer képernyőoldalra, állítsd be a hangerőt, menj vissza az ALT+F1-el
  az első képernyőoldalra, és indítsd újra a lejátszást a "movix" parancssal.
  Az átkapcsolás *nem* lehetséges a film lejátszása közben.

  Lejátszólisták (playlist)
  -------------------------

  Az eMoviX támogatja a lejátszólistákat a következő formátumokban: 
  .asx .m3u .pls .txt .list

  Pl. ha van egy "Az én videóm.avi" és egy "Az én hangom.mp3" fájlod, ilyen
  listát írhatsz:

  1. movix.asx

  ez ilyen lesz:

  <asx version = "3.0">
   <title>Az én kedvenc listám</title>
   <entry>
     <ref href = "/cdrom/Az én videóm.avi"/>
   </entry>
   <entry>
     <ref href = "/cdrom/Az én hangom.mp3"/>
   </entry>
  </asx>

  (Jó elkerülni az ékezetes betűket, ha Windows alatt dolgozol, mert
  kompatibilitási problémák lehetnek velük.)
  
  2. movix.list vagy movix.txt

  ezek így néznek ki:

  /cdrom/Az én videóm.avi
  /cdrom/Az én hangom.mp3

  A pls és az m3u formátumokról nem tudok sokat, de állítólag gyakran működnek
  ;-)

  Az eMoviX a CD gyökérkönyvtárában keres "movix.asx", "movix.list" stb.
  fájlokat; ha nem talál ilyet, akkor a filmeket ábécé szerint játssza le.
  Ha több listát akarsz, más neveket is használhatsz, és a LIST paraméterrel
  választhatod őket ki a CD-ről induláskor.
  Pl. ha van két listád, az egyik "movix.list", és a másik "mas.list", és a
  másodikat akarod használni, ezt add be az indítási parancssorba:

     boot: MoviX LIST=mas.list

  Az új MPlayer menüben újraindítás nélkül is kiválaszthatsz egy új
  lejátszólistát!

  Fordítások
  ----------

  Néhány eMoviX dokumentáció le van fordítva. Az "mkmovixiso -h" parancs
  mutatja meg a támogatott nyelvek listáját (a magyar is köztük van).
  Ha az indítási és segítő szövegeket magyarul akarod megjelentetni, használd
  a "-lang hu" kapcsolót. 

  Nemzetközi billentyűzet támogatás
  ---------------------------------

  Magyar billentyűzeten nehéz néhány az eMoviX teljes értékű használatához
  szükséges betűt beadni, mert az eMoviX (pontosabban maga a PC)
  alapértelmezésben angol billentyűzetet vár.

  Az mkmovixiso program --keyboard=<nyelv> kapcsolójával tudod elérni, hogy más
  billentyűzetkiosztást használjon mind az indító parancssor, mind a Linux
  parancssor. 

  Példa: az "mkmovixiso --keyboard=hu --language=hu" parancs magyar eMoviX-CD-t
  csinál.

  Betűkészlet támogatás
  ---------------------

  A következő betűkészleteket tartalmazza az eMoviX csomag:
    centralEU-cp1250, centralEU-iso-8859-2, czech, cyrillic, greek, hebrew,
    polish, russian, turkish. 

  Ezek mind tartalmazzák a latin betűket (iso-8859-1), és a nyelvi
  karaktereket. A "polish" a magyar betűket is.

  A 0.8.0rc2 verziótól kezdve az eMoviX a TrueType betűtípusokat is támogatja.
  A következő betűtípusok vannak a csomagban:
    FreeFonts, VeraFonts

  (Mindkét TrueType betűtípus tartalmazza a magyar ékezetes betűket is.)
  
  A Microsoft TrueType betűtípusokat (Arial, Courier, Verdana stb.) sajnos mi
  nem rakhatjuk a CD-re, mert ugyan szabadon letölthetők, de csak szigorú
  megszorításokkal szabad őket más szoftverrel kombinálni. Viszont ha nálad már
  fönn vannak a gépen, akkor a C:\Windows\Fonts vagy /usr/share/fonts/ vagy
  hasonló szótáradból egyszerűen átmásolhatod őket a
  $prefix/emovix/mplayer-fonts/ szótarba. (Vagy letöltheted őket a
  http://sourceforge.net/projects/corefonts/ címről.)

  Ezt mind persze saját felelősségedre teszed ;-)
  Köszönöm Bárány Balázsnak, hogy figyelmeztetett erre a kis szerzői jogi
  problémára! :-)

  Alapértelmezésben a FreeSerifBoldItalic betűtípus kerül a CD-re.

  Ha nem akarsz betűkészletet írni a CD-re, mert nincsenek feliratok, és nem
  érdekel a menü, az mkmovixiso parancsot a "-noSub" kapcsolóval hívd meg.
  A "mkmovixiso -h" mutatja meg, hogy hogyan lehet más betűkészletet kiírni.
  Általában valahogy így csinálod:

   mkmovixiso -t "A CD cime" -subtitleFonts=greek -o /tmp/movix.iso film.avi
     
  Az összes MPlayer betűkészlet innen származik:
    ftp://ftp.mplayerhq.hu/MPlayer/contrib/fonts/
  a lengyel/magyar (Krzysztof Kajkowski küldte) és a héber (Pavel Bibergal
  küldte) készlet kivételével.

  A TrueType betűtípusokat innen töltöttem le:

    FreeFonts   -   http://www.nongnu.org/freefont/
    VeraFonts   -   http://www.gnome.org/fonts/

  Helytakarékosságból nincs mindegyik betűtípus a csomagban. Ha több
  betűtípust akarsz használni, töltsd le őket és rakd őket a fentebb említett
  szótárba!

  Kínai betűtípus: szívesen ezt is beraktam volna, de egy kínai betűtípus fájl
  egyedül feleakkora, mint az eMoviX csomag, úgyhogy mégsem tettem :-)
  Ha szükséged van a kínai betűkre, itt elolvashatod, hogy mit kell tenned:

    http://sourceforge.net/forum/forum.php?thread_id=878378&forum_id=207427

  Vagy itt letöltheted a kínai TrueType betűtípust:

    http://www.arphic.com.tw/free/free.htm

  Hibakeresés
  -----------

  José M. Fandinho ötlete után hibakereső szkriptet raktam az eMoviX-CD-re,
  amely a következőket írja ki egy floppy lemezre:
    1. "dmesg" tartalma
    2. /proc/pci
    3. movix szkript naplófájlok
    4. a gép CD-ROM-jainak a tartalomjegyzéke

  Ha hibakeresési információt akarsz kiírni, rakj egy üres (fontos!) lemezt a
  floppy lemez olvasóba, írd be, hogy "debug", és nyomd meg az ENTERt.

  Az információt leszedheted a floppyról, ha Linux vagy más unix alatt a
  következő parancsot adod be:

    sed -n "1,/MOVIX_MARK/p" /dev/fd0 > bugreport.txt

  Köszönöm Josének ezt az ügyes trükköt!

  Kernel és MPlayer konfiguráció
  ------------------------------

  Az összes szoftver konfigurációs és fordító fájlt a movix-builder CVS
  verziókezelő rendszeréből lehet letölteni, innen:
  http://cvs.sourceforge.net/viewcvs.py/movix/movix-build/

  Köszönetnyilvánítás
  -------------------

  Köszönet illeti a nagyszerű www.scriptamanent.it fiúkat, akik az indító
  képet csinálták.
  Köszönet illeti Andrea Assorgia barátomat, aki bátorítással és jó
  tanácsokkal támogatta az eMoviX megírását, és a nevet is ő találta ki. 
  Külön köszönöm Vincenzo testvéremnek, hogy nagyon gyors CD írót vett nekem,
  amivel nagyon meggyorsította a fejlesztést! :-)
